CELEX: 62011TN0150
Language: fi
Date: 2011-03-14 00:00:00
Title: Asia T-150/11: Kanne 14.3.2011 — Gobierno de Aragón ym. v. neuvosto

30.4.2011   
            
            
               FI
            
            
               Euroopan unionin virallinen lehti
            
            
               C 130/26
            
         Kanne 14.3.2011 — Gobierno de Aragón ym. v. neuvosto
   (Asia T-150/11)
   2011/C 130/53
   Oikeudenkäyntikieli: espanja
   
      Asianosaiset
   
   
      Kantajat: Gobierno de Aragón (Aragón, Espanja), Principado de Asturias ja Junta de Castilla y León (edustajat: asianajajat C. Fernaández Vicién, I. Moreno-Tapia Rivas, E. Echeverría Álvarez ja M. López Garrido)
   
      Vastaaja: neuvosto
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan neuvoston päätöksen 2010/787/EU 3 artiklan 1 kohdan a, b ja f alakohdan, 3 artiklan 3 kohdan ja 7 artiklan 2 ja 3 kohdan
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä olevan kanteen kohteena on kilpailukyvyttömien kivihiilikaivosten sulkemisen helpottamiseksi annettavasta valtiontuesta 10.12.2010 tehdyn neuvoston päätöksen 2010/787/EU osittainen kumoaminen.
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste: tosiseikkojen ilmeisen virheellinen arviointi ja siitä johtuva SEUT 194 artiklan rikkominen
               Tosiseikkoja koskeva arviointi päätöksessä on ilmeisen virheellinen siltä osin kuin päätöksessä todetaan, että kivihiiliteollisuuden tukeminen unionin energiatuotannon turvaamiseksi ei ole enää perusteltua, sillä tuetun kivihiilen osuus energian kokonaistuotannosta on vähäinen. Tämän virheen vuoksi riidanalaisessa päätöksessä määrätään toimenpiteistä, jotka ovat ristiriidassa energiapolitiikan niiden tavoitteiden kanssa, jotka mainitaan SEUT 194 artiklassa, jonka b alakohdassa määrätään energian toimitusvarmuuden varmistamisesta unionissa.
            
         
               2)
            
            
               Toinen kanneperuste: suhteellisuusperiaatteen loukkaaminen
               Se, että kaivoksia, jotka eivät vuonna 2011 ole kilpailukykyisiä, mutta jotka olisivat sitä vuonna 2018, vaaditaan riidanalaisen päätöksen mukaan suljettaviksi tai niiden saamia tukia vaaditaan palautettaviksi, ei ole tällä päätöksellä tavoiteltujen päämäärien valossa oikeasuhteista. Nyt esillä olevalla kanteella riitautetut määräykset ylittävät sen, mikä on välttämätöntä ympäristönsuojelun takaamiseksi, sillä ne eivät edesauta vähentämään kivihiilestä tuotetun energian osuutta. Riidanalaiset määräykset eivät myöskään ole omiaan kivihiiliteollisuuden kilpailukykytavoitteiden saavuttamiseen, koska ne i) voivat johtaa siihen, että vuonna 2018 suljetaan kaivoksia, jotka tuolloin ovat kilpailukykyisiä, mutta jotka on riidanalaisen päätöksen mukaan täytynyt sulkea, koska ne eivät vuonna 2011 olisi voineet jatkaa toimintaansa ilman tällä päätöksellä myönnettyä tukea, ja ii) eivät edistä ympäristö- ja turvallisuusnäkökannalta kilpailukykyisten kaivosten säilyttämistä.
            
         
               3)
            
            
               Kolmas kanneperuste: luottamuksensuojan periaatteen loukkaaminen
               Riidanalaisen päätöksen tietyt kohdat loukkaavat luottamuksensuojan periaatetta, sillä ne sivuuttavat uudella säännöstöllä suojattavan hankintavarmuuden tavoitteen.
            
         
               4)
            
            
               Neljäs kanneperuste: puuttuvat perustelut
               Sellaisten toimenpiteiden toteuttamista, jotka poikkeavat aikaisemmasta säännöstöstä ja siihen liittyvät normatiivisesta asiayhteydestä, ei perustella päätöksessä riittävästi.